STA พุ่ง5% นิวไฮรอบ 1 ปี โบรกฯเชียร์ซื้อเป้า22บ. รับแผนขยายธุรกิจถุงมือยางดันกำไรโตต่อ
STA พุ่ง5% นิวไฮรอบ 1 ปี โบรกฯเชียร์ซื้อเป้า22บ. รับแผนขยายธุรกิจถุงมือยางดันกำไรโตต่อ ล่าสุด ณ เวลา 10.29 น. อยู่ที่ 16 บาท บวก 0.80 บาท หรือ 5.26% สูงสุดที่ 16.10 บาท ต่ำสุดที่ 15.30 บาท ด้วยมูลค่าซื้อขาย 260.54 ล้านบาท
26 ก.ย. 2561

ผู้สื่อข่าวรายงานว่า ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA ล่าสุด ณ เวลา 10.29 น. อยู่ที่ 16 บาท บวก 0.80 บาท หรือ 5.26% สูงสุดที่ 16.10 บาท ต่ำสุดที่ 15.30 บาท ด้วยมูลค่าซื้อขาย 260.54 ล้านบาท

ทั้งนี้ ราคาหุ้น STA ปรับตัวขึ้นสูงสุดในรอบกว่า 1 ปี นับตั้งแต่ราคาหุ้นอยู่ที่ระดับ 16.19 บาท เมื่อวันที่ 25 พ.ค.2560
ด้าน บล.กรุงศรี ระบุในบทวิเคราะห์ แนะนำ “ซื้อ” หุ้น STA ให้ราคาเป้าหมาย 22 บาท โดยราคานี้ตอบรับธุรกิจถุงมือยางที่ประมาณ 15 เท่า PE ปี 62 ในขณะที่ต่างประเทศเทรดที่ 25-30 เท่า และธุรกิจยางธรรมชาติที่ใหญ่ที่สุดในโลกมีค่าเป็นศูนย์ ราคายาง sideways ในปัจจุบัน ถือว่าเป็นสถานการณ์ที่ดีและเหมาะสมสำหรับธุรกิจยางธรรมชาติที่จะทำกำไรต่อเนื่อง โดยไม่จำเป็นต้องเป็นขาขึ้นรอบใหญ่อย่างในอดีตที่ผ่านมา